തിരുവോണത്തോണി കാട്ടൂരിലേക്ക് പുറപ്പെട്ടു കോഴഞ്ചേരി : തിരുവാറന്മുളയപ്പനുള്ള ഓണവിഭവങ്ങളുമായി ഇന്ന് ഉത്രാടനാളില് പുറപ്പെടാന് തിരുവോണത്തോണി ഇന്നലെ രാവിലെ ആറന്മുളയില് നിന്ന് യാത്ര തിരിച്ചു. പുലര്ച്ചെ പന്തീരടി പൂജയ്ക്കു ശേഷം നിവേദ്യവും പ്രസാദവുമായാണ് തോണി കാട്ടൂര് മഠത്തിലേക്ക് യാത്ര തിരിച്ചത്. ക്ഷേത്രക്കടവില് നിന്ന് തോണിയെ യാത്രയാക്കാന് ദേവസ്വം ബോര്ഡ് മുന് പ്രസിഡന്റ് എ.പത്മകുമാര്, തിരുവാഭരണം ഡെപ്യൂട്ടി കമ്മിഷണര് എസ്. അജിത് കുമാര്, പത്തനംതിട്ട ഡെപ്യൂട്ടി കമ്മിഷണര് ജി.ബൈജു, എ.ഒ.ജി. ബിനു, ക്ഷേത്രോപദേശക സമിതി സെക്രട്ടറി കെ.പി.അശോകന് , ജനറല് കണ്വീനര് മനോജ് മാധവശ്ശേരില്, ബാബുരാജ് മാലേത്ത്, എം. മുരളീകൃഷ്ണന് എന്നിവര് എത്തിയിരുന്നു.